ยูอิ (นักร้อง)

ยูอิ (YUI) หรือชื่อจริง ยูอิ โยชิโอกะ เป็นนักร้องหญิงชาวญี่ปุ่น  เกิดเมื่อวันที่ 26 มีนาคม พ.ศ. 2530 ที่เมืองฟูกูโอกะ  ประเทศญี่ปุ่น  เธอเป็นนักร้องในสังกัดโซนี่มิวสิคประเทศญี่ปุ่น

**ประวัติ**

**เริ่มต้นอาชีพ**
ยูอิเริ่มแต่งกลอนตอนอายุ 9 ปี  จนเมื่อเธออายุ 16 ปี  เธอได้เข้าเรียนดนตรี  การแต่งเพลง  และเล่นกีตาร์ที่โรงเรียนสอนดนตรีในเมืองฟูกูโอกะจากการชักชวนโดยแม่ของเธอ จนกระทั่งเริ่มชำนาญ  จึงได้ออกเดินทางเล่นดนตรีตามสถานที่ต่าง ๆ ไม่ว่าจะเป็นชายหาดในเมืองชิงกุ  หรือกลางทุ่งนาในเมืองคามิโนฟุ  แม้ว่าเธอจะรู้สึกอึดอัดเวลาพูดคุยกับคนแปลกหน้า  แต่เธอก็มีความสุขที่ได้เล่นกีตาร์และร้องเพลงท่ามกลางผู้คนในเมืองเท็นจิงในจังหวัดฟูกูโอกะ
เธอได้เข้าสู่วงการเพลงโดยไปเข้ารับการออดิชั่นกับค่ายโซนี่มิวสิคประเทศญี่ปุ่น เมื่อเดือนมีนาคม ปี 2004  ซึ่งปกติผู้มาออดิชั่นจะได้ร้องแค่สองเพลง  แต่เธอกลับได้ร้องถีงสามเพลง  และเป็นผู้ชนะในการออดิชั่นครั้งนั้น  โดยได้เซ็นสัญญาเป็นนักร้องภายใต้สังกัดโซนี่มิวสิคประเทศญี่ปุ่น  โดยเธอได้ออกซิงเกิลแรกคือ "It's Happy Line" ซึ่งเป็นซิงเกิลในแนวอินดี้เพลงแรกของเธอ  และมีเพลงรองอย่าง "I Know"
หลังจากเธอได้ออกเดินทางจากจังหวัดฟูกูโอกะซึ่งเป็นบ้านเกิดของเธอ  ยูอิได้แต่งเพลง "Feel My Soul" ซึ่งเป็นซิงเกิลเปิดตัวของเธอครั้งแรก  และซิงเกิลแรกของเธอยังถูกนำไปใช้ประกอบละครในช่วงไพรม์ไทม์ของฟูจิทีวีอีกด้วย

**ยุค From Me to You**
วันที่ 23 กุมภาพันธ์ ปี พ.ศ. 2548 ซิงเกิล "Feel My Soul" เธอได้วางขายเป็นครั้งแรกโดยสามารถเปิดตัวที่อันดับที่ 8 ของออริกอนชาร์ต  โดยมียอดขายมากกว่า 1 แสนแผ่น แต่สามซิงเกิลถัดมาของเธอไม่ว่าจะเป็น "Tomorrow's Way", "LIFE" และ "Tokyo" กลับทำยอดขายได้ไม่ดีนัก  ซึ่งเพลง "LIFE" ได้เป็นเพลงประกอบการ์ตูนเรื่องเทพมรณะด้วย
ในปี 2006 อัลบั้มแรก "ฟรอม มี ทู ยู" (From Me To You) ได้วางขายและทำยอดขายรวมกว่า 245,000 แผ่น  

**ยุค Can't Buy My Love**
ยูอิ ได้เริ่มต้นการแสดงการภาพยนตร์เรื่องแรกของเธอ "24 ชั่วโมงขอรักเธอทุกวัน" (Taiyou no uta) โดยมีเพลง Good-bye Days เป็นเพลงประกอบภาพยนตร์  และซิงเกิล "Good-bye Days" เป็นซิงเกิลแรกที่ทำยอดขายได้มากกว่า 2 แสนแผ่น  โดยเปิดตัววันแรกที่อันดับ 1 ออริกอนชาร์ต  ส่งผลให้ซิงเกิลถัดมาอย่าง "I Remember You" เปิดตัวแรกวันที่อันดับ 1 เช่นกัน
ปี 2007 เริ่มต้นปีด้วยการออกซิงเกิล "Rolling Star" ซึ่งเป็นเพลงเปิดเพลงที่ 5 ของการ์ตูนเรื่องเทพมรณะ ซึ่งมีความคล้ายคลึงกับซิงเกิล "LIFE" ที่เป็นเพลงปิดที่ 5 ของการ์ตูนเรื่องเทพมรณะเช่นเดียวกัน  วันที่ 4 เมษายน ปี พ.ศ. 2550 อัลบั้มที่ 2 ที่ชื่อว่า "ค้านท์ บาย มาย เลิฟ" (Can't Buy My Love) ได้เปิดตัวที่อันดับ 1 ออริกอนชาร์ตถึง 2 สัปดาห์ซ้อน  และมียอดขายรวม 682,585 แผ่น  

**ยุค I Loved Yesterday**
ต่อมาในเดือนมิถุนายนได้ออกซิงเกิล "My Generation / Understand" โดยเป็นซิงเกิลแรกของเธอเปิดตัวที่อันดับ 1 ออริกอนชาร์ตได้สำเร็จ  ต่อมาซิงเกิลที่ 10 ของเธอ "LOVE & TRUTH" ก็เปิดตัวที่ 1 ออกริกอนชาร์ตอีกเช่นกัน  ซึ่งเพลง LOVE & TRUTH เป็นเพลงประกอบภาพยนตร์เรื่อง Closed Note ที่นำแสดงโดย เอริกะ ซาวาจิริ
ปี 2008 เริ่มต้นปีกับซิงเกิล "Namidairo" ที่เป็นเพลงประกอบละครทีวีเรื่อง "4 Shimai Tantei Dan" โดยเปิดตัวอันดับที่ 3 ออกริกอนชาร์ต

**ผลงานเพลง**
สตูดิโออัลบั้มในฐานะศิลปินเดี่ยว- 2006: From Me to You- 2007: Can't Buy My Love- 2008: I Loved Yesterday- 2010: Holidays in the Sun- 2011: How Crazy Your Love
สตูดิโออัลบั้มในฐานะฟลาวเวอร์ฟลาวเวอร์
*2014: Mi (lit. Fruit)
*2018: Spotlight (スポットライト)
*2020: Target (ターゲット)
อัลบั้มรวม- 2008: My Short Stories- 2012: Green Garden Pop- 2012: Orange Garden Pop

**ผลงานการแสดง**

**ดีวีดี**
 2007: Thank You My Teens- 2011: Yui 4th Tour 2010: Hotel Holidays in the Sun- 2012: Yui 5th Tour 2012 Cruising: How Crazy Your Love

**ภาพยนตร์และโทรทัศน์**

**การแสดงสด**

**ทัวร์**
 Yui First Tour 2006 "7 Street": Live Life Love (21 มีนาคม – 18 เมษายน 2006)- Yui Second Tour 2007 "Spring & Jump": Can't Buy My Love (13 เมษายน – 1 มิถุนายน 2007)- Yui Third Tour 2008 "Oui": I Loved Yesterday (5 พฤษภาคม – 19 กรกฎาคม 2008)- Yui Fourth Tour 2010: Hotel Holidays in the Sun (12 กันยายน – 2 พฤศจิกายน 2010)- Yui Fifth Tour 2011: "Cruising": How Crazy Your Love (11 พฤศจิกายน 2011 – 25 มกราคม 2012)

**การแสดงวันเดียว**
 Yui Live 2007 at Nippon Budokan (19 พฤศจิกายน 2007)- Yui Live 2011: Hong Kong Hotel Holidays in the Sun (26 มิถุนายน 2011)

**การแสดงคัฟเวอร์**
 YUI × Bianconero - Goodbye to You (Our Music, 8 เมษายน 2005)- YUI × Suga Shikao - Yozora no Mukou (Our Music, 12 สิงหาคม 2005)- YUI - M (Our Music, 23 มิถุนายน 2006)- YUI × Bianconero - Yasashisa ni Tsutsumareta Nara (Our Music, 7 กรกฎาคม 2006)- YUI - Friends (Our Music, 28 กันยายน 2007)- YUI × Hideaki Tokunaga - Sotsugyou Shashin (Our Music, 19 ตุลาคม 2007)- YUI × BO GUMBO3 - Yume no Naka (Our Music, 16 กรกฎาคม 2010)- YUI × Kazuyoshi Saito - Zutto Suki Datta (Our Music, 4 พฤศจิกายน 2011)- YUI - Tsubasa wo Kudasai (Music Lovers, เมษายน 2012)

**รางวัลและการเสนอชื่อ**

**อ้างอิง**

**แหล่งข้อมูลอื่น**
  ja- id=p880417-  ผลงานเพลงของยูอิ ที่ MusicTea- id=2065262
หมวดหมู่:นักร้องป็อปหญิงญี่ปุ่น
หมวดหมู่:บุคคลจากฟูกูโอกะ
หมวดหมู่:บุคคลที่เกิดในปี พ.ศ. 2530
หมวดหมู่:บุคคลที่ยังมีชีวิตอยู่
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน